
határozata

A Tiszavasvári, Kossuth u. 3. sz. alatti társasház működésével, üzemeltetésével kapcsolatos döntésről


Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület támogatja és felhatalmazza a Tiszavasvári, Kossuth u. 3. sz. alatti társasház kezelésével megbízott Tiszavasvári Lakásszövetkezetet a társasház működésének megindításához szükséges feladatok ellátására, így különösen 
· a NAV-nál történő adószám igénylésére, 
· az MBH Bank Nyrt-nél vezetett társasházi bankszámla megnyitására, 
· a közműszolgáltatások (lépcsőházi villanyóra, fővízóra) átírására.

2. A Képviselő-testület elfogadja a Tiszavasvári Lakásszövetkezet javaslatát a közös költség mértékére vonatkozóan, és a társasház Szervezeti és Működési Szabályzatában foglaltak alapján kötelezettséget vállal az Önkormányzat tulajdonában lévő 9 db lakás után havonta fizetendő 56.006 Ft közös költség átutalással történő megfizetésére, a Tiszavasvári Város Önkormányzata nevére kiállított bizonylat ellenében a társasház bankszámlájára.

3. Felhatalmazza a Polgármestert, hogy a társasházi közgyűlésen az Önkormányzat nevében a fenti döntés szerint eljárjon.

